《食菜》
宋代·洪咨夔

清晨薄采采，风露拍满篝。
汉中信可王，新都亦宜侯。
瓮菹氏诸葛，笼炊字元修。
骈头束翠凤，碎甲屠苍虬。
下箸万钱直，轑斧千户谋。
暑寒久不厌，暮蚤急易求。
相与共甘苦，倾盖成白头。
厚味五兵媒，文字荤膻仇。
移文东郭生，毋作肉食羞。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。